UZNESENIA

Miestneho zastupiteľstva
mestskej časti Bratislava-Petržalka

zo dňa 30. septembra 2008

(229 – 252)

	Poslanci Miestneho zastupiteľstva mestskej časti Bratislava-Petržalka na svojom 
20. zasadnutí prerokovali:

1.	Kontrola plnenia uznesení Miestneho zastupiteľstva mestskej časti Bratislava-Petržalka splatných k 31.8.2008
2.	Návrh Koncepcie inšpektorov verejného poriadku v mestskej časti Bratislava-Petržalka
3.	Správa o plnení rozpočtu mestskej časti Bratislava-Petržalka k 30.6.2008 
4.	Návrh úpravy rozpočtu mestskej časti Bratislava-Petržalka na rok 2008
5.	Informácia o uzatvorených nájomných zmluvách k obecným bytom v mestskej časti Bratislava-Petržalka za II. štvrťrok roku 2008
6.	Žiadosti o odpustenie poplatkov z omeškania úhrady nájomného a plnení poskytovaných s užívaním bytu
7.	Návrh Prevádzkovo-organizačného poriadku bytov v Dome osobitného určenia na ul. M. Medveďovej č. 21, Bratislava
8.	Návrh na zmenu uznesenia Miestneho zastupiteľstva mestskej časti Bratislava-Petržalka č. 155 z 29.6.2004
9.	Návrh na predaj pozemku pre žiadateľa Richarda Volárika, Lesná č. 1795/8, Bernolákovo
10.	Návrh na zmenu účelu využitia finančných prostriedkov na odstránenie havárie po požiari v ZŠ Turnianska 10 
11.	Návrh na dlhodobý prenájom budovy na Tupolevovej ul. č. 7a pre žiadateľa spoločnosť President FT, s.r.o.
12.	Návrh na odpis pohľadávok po Bytovom podniku Petržalka, p.o. a dane z nehnuteľnosti
13.	Priebežná správa o likvidácii Bytového podniku Petržalka, p.o.

14.	Návrh na schválenie účasti mestskej časti Bratislava-Petržalka na projektoch z fondov EÚ
a.	Návrh projektového zámeru – Concerto
b.	Návrh projektového zámeru riešenia cyklistických trás v mestskej časti Bratislava-Petržalka
c.	Návrh projektového zámeru integrovanej stratégie rozvoja mestských oblastí
15.	Návrh na pripomienkovanie a schvaľovanie podmienok a  kritérií výberových konaní
16.	Návrh na ustanovenie Redakčnej rady Petržalských novín a Mediálnej rady
	17.	Návrh na odvolanie neposlanca a voľbu neposlanca komisie Miestneho zastupiteľstva mestskej časti Bratislava-Petržalka 
18.	Správa z kontroly správnosti ročnej účtovnej závierky za rok 2007 v Kultúrnych zariadeniach Petržalky, Rovniankova č. 3, Bratislava
19.	Správa z kontroly plnenia opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Černyševského č. 8, Bratislava
20.	Návrh na priznanie odmeny Ing. Miroslavovi Skovajsovi, miestnemu kontrolórovi mestskej časti Bratislava-Petržalka za II. štvrťrok 2008
21.	Odpovede na interpelácie a nové interpelácie 
22.	Rôzne
A.	Koncepcia budovania cyklotrás v mestskej časti Bratislava-Petržalka
B.	Riešenie bezpečnosti obyvateľov a ochrany majetku mestskej časti Bratislava-Petržalka v dome na Čapajevovej ul. č. 3
C.	Voľba kandidáta za člena Rady Miestneho športového klubu ISKRA

Materiály stiahnuté z rokovania:
1.	Návrh na predaj pozemku pre žiadateľa AT SOLID, s.r.o. Bratislava
2.	Návrh na predaj pozemku pre spoločnosť Trans Holding Group Slovakia, s. r. o.
----------

1.	Kontrola plnenia uznesení Miestneho zastupiteľstva mestskej časti Bratislava-Petržalka splatných k 31.8.2008___________________________________________

Uznesenie č. 229

Miestne zastupiteľstvo mestskej časti Bratislava-Petržalka

b e r i e   n a   v e d o m i e

Kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.8.2008

r u š í 

uznesenie MZ č. 84 z 25.9.2007 

u k l a d á

prednostovi miestneho úradu
vykonať procesný audit Miestneho úradu mestskej časti Bratislava-Petržalka prostredníctvom obstarania externého dodávateľa. Podmienky súťaže a požiadavky na dodávateľa procesného auditu určí komisia zložená z prednostu miestneho úradu a troch zástupcov poslaneckých klubov zastúpených v miestnom zastupiteľstve.
		Termín: 30.6.2009
	
 Hlasovanie: prítomných 37, za 37, proti 0, zdržal sa 0.
----------

2.	Návrh Koncepcie inšpektorov verejného poriadku v mestskej časti Bratislava-Petržalka______________________________________________________________

Uznesenie č. 230

Miestne zastupiteľstvo mestskej časti Bratislava-Petržalka
	
s ch v a ľ u j e

1.	Koncepciu inšpektorov verejného poriadku v mestskej časti Bratislava-Petržalka s pripomienkami
2.	Dočasnú zmenu organizačného poriadku miestneho úradu od 1.11.2008 do 30.6.2009 navýšením počtu zamestnancov odd. životného prostredia v počte 2

u k l a d á 

prednostovi miestneho úradu
vyhodnotiť prínos práce inšpektorov verejného poriadku.
		T: 05/2009

Hlasovanie: prítomných 36, za 36, proti 0, zdržal sa 0.
----------

3.	Správa o plnení rozpočtu mestskej časti Bratislava-Petržalka k 30.6.2008

Uznesenie č. 231

Miestne zastupiteľstvo mestskej časti Bratislava-Petržalka

b e r i e   n a   v e d o m i e

Správu o plnení rozpočtu mestskej časti Bratislava-Petržalka k 30.6.2008.

Hlasovanie: prítomných 37, za 37, proti 0, zdržal sa 0.
----------

4.	Návrh úpravy rozpočtu mestskej časti Bratislava-Petržalka na rok 2008

Uznesenie č. 232

Miestne zastupiteľstvo mestskej časti Bratislava-Petržalka

s ch v a ľ u j e

úpravu rozpočtu mestskej časti Bratislava-Petržalka na rok 2008 s príjmami a výdavkami v čiastke 689 539 tis. Sk po zapracovaní schválených návrhov:
-	navýšenie rozpočtu o 2340 tis. Sk pre SSŠaŠZ na nákup vybavenia kuchýň v materských školách (19 kombinovaných sporákov, 8 chladničiek, 5 mrazničiek, 
5 umývačiek riadu, 15 nerezových drezov, 3 škrabky). Čiastku 1 845 tis. Sk použiť ako kapitálové výdavky a riešiť z Rezervného fondu a čiastku 495 tis. Sk použiť ako bežné výdavky, z navýšenia dane z príjmov fyzických osôb,
-	navýšenie rozpočtu v kapitálových výdavkoch pre SSŠaŠZ na realizáciu oplotenia za účelom zvýšenia ochrany objektov v MŠ Jankolova 8, Bradáčova 4 a Šustekova 33 vo výške 2427 tis. Sk z Rezervného fondu,
-	navýšenie položky „školské kluby detí, mzdy a odvody“ o 193 tis. Sk z navýšenia dane z príjmov fyzických osôb,
-	navýšenie kapitálových výdavkov v položke „vybudovanie schodiska pri Chorvátskom ramene“ o 68 tis. Sk z Fondu rozvoja bývania,
-	mzdové náklady na 2 zamestancov odd. životného prostredia (inšpektori verejného poriadku) vo výške 77 tis. Sk z  navýšenia dane z príjmov fyzických osôb,
-		o použití navýšených finančných prostriedkov z položky „životné prostredie“ rozhodne komisia životného prostredia.

Hlasovanie: prítomných 34, za 34, proti 0, zdržal sa 0.
----------

5.	Informácia o uzatvorených nájomných zmluvách k obecným bytom v mestskej časti Bratislava-Petržalka za 2. štvrťrok roku 2008__________________________

Uznesenie č. 233

Miestne zastupiteľstvo mestskej časti Bratislava-Petržalka

b e r i e   n a   v e d o m i e

Informáciu o uzatvorených nájomných zmluvách k obecným bytom v mestskej časti Bratislava-Petržalka za II. štvrťrok 2008.

Hlasovanie: prítomných 34, za 34, proti 0, zdržal sa 0.
----------

6.	Žiadosti o odpustenie poplatkov z omeškania úhrady nájomného a plnení poskytovaných s užívaním bytu___________________________________________

Uznesenie č. 234

Miestne zastupiteľstvo mestskej časti Bratislava-Petržalka

n e s ch v a ľ u j e

odpustenie poplatkov z omeškania úhrady nájomného a plnení poskytovaných z užívaním bytu žiadateľom
1.	p. Tiborovi Benkóczimu, Rovniankova 13, byt č. 18
2.	p. Mgr. Lade Kuzmínovej, Wolkrova 45, byt č. 18
3.	p. Jaroslavovi Pařenicovi a Eve Pařenicovej, Budatínska 17, byt č. 32.
	
Hlasovanie: prítomných 34, za 33, proti 0, zdržal sa 1.
----------

7.	Návrh Prevádzkovo-organizačného poriadku bytov v Dome osobitného určenia na ul. M. Medveďovej č. 21, Bratislava_______________________________________

Uznesenie č. 235

Miestne zastupiteľstvo mestskej časti Bratislava-Petržalka
	
1. s ch v a ľ u j e

Prevádzkovo-organizačný poriadok bytov v Dome osobitného určenia na ul. M. Medveďovej č. 21

2. n e s ch v a ľ u j e

prevod bytov do osobného vlastníctva v celom objekte bytového domu na ul. 
M. Medveďovej č. 21 v Bratislave.

Hlasovanie: prítomných 34, za 34, proti 0, zdržal sa 0.
----------

8.	Návrh na zmenu uznesenia Miestneho zastupiteľstva mestskej časti Bratislava-Petržalka č. 155 z 29.6.2004______________________________________________

Uznesenie č. 236

Miestne zastupiteľstvo mestskej časti Bratislava-Petržalka
	
s ch v a ľ u j e

1.	zabezpečenie úveru Rímskokatolíckej Cirkvi, Farnosť Svätej Rodiny ručením prostredníctvom Rímskokatolíckej Cirkvi, Farnosť Bratislava-Čunovo zriadením záložného práva na parcelu č. 647/11 o výmere 9678 m2, orná pôda, parcelu č. 694/17 o výmere 90048 m2, orná pôda, parcelu č. 714/15 o výmere 8702 m2, orná pôda, parcelu č. 718/14 o výmere 11251 m2, orná pôda v katastrálnom území Čunovo, spolu 119 679 m2 v prospech mestskej časti Bratislava-Petržalka
2.	zmenu termínu splatenia návratnej finančnej výpomoci poskytnutej Rímskokatolíckej Cirkvi, Farnosti Svätej Rodiny do 31.7.2011.

Hlasovanie: prítomných 34, za 34, proti 0, zdržal sa 0.
----------

9.	Návrh na predaj pozemku pre žiadateľa Richarda Volárika, Lesná 1795/8, Bernolákovo___________________________________________________________

Uznesenie č. 237

Miestne zastupiteľstvo mestskej časti Bratislava-Petržalka

s ch v a ľ u j e
	
predaj nehnuteľnosti – pozemku v k.ú. Petržalka, parcela č. 3662/40 o výmere 678 m2, druh pozemku – ostatné plochy, za cenu 4 300,- Sk/m2 pre Richarda Volárika, Lesná 1795/8, Bernolákovo.
Menovité hlasovanie podľa čl. 8, ods. 9 Rokovacieho poriadku Miestneho zastupiteľstva mestskej časti Bratislava-Petržalka
01. Oľga Adamčiaková	za
02. Ľudovít Augustín	za
03. Mariana Bakerová	ospravedlnená
04. Michal Belohorec	ospravedlnený
05. Anton Brath	za
06. Miloš Čambál	za
07. Andrea Čapčeková	neprítomná
08. Marián Dragúň	ospravedlnený
09. Ľubica Škorvaneková	za
10. Ľudmila Farkašovská			za
11. Stanislav Fiala	za
12. Dušan Figel	za
13. Peter Guttman	za
14. Ľudovít Hanák	za
15. Peter Hrdlička	za
16. Stanislav Janota	za
17. Viera Kimerlingová	za
18. Juraj Kocka 	za
19. Miloslav Košina	ospravedlnený
20. Juraj Kováč	za
21. Juraj Kríž	za
22. Eugen Lexmann	za
23. Mária Lucká	ospravedlnená
24. Zuzana Lukačková	za
25. Tomáš Mikus					za
26. Karol Nitranský  	za
27. Michal Novota	za
28. Viera Palková	za
29. Rastislav Pavlík 				za
30. Alexandra Petrisková	za
31. Iveta Plšeková	za
32. Michal Radosa	za
33. Jiří Rusnok		za
34. Mariana Sabadošová				neprítomná
35. Anna Sotníková	za
36. Peter Stach	za
37. Jozef Szabó 					za
38. František Šebej 				za
39. Anton Šmotlák	za
40. Tomáš Weissensteiner	za

Hlasovanie: prítomných 33, za 33, proti 0, zdržal sa 0.
----------

10.	Návrh na zmenu účelu využitia finančných prostriedkov na odstránenie havárie po požiari v ZŠ Turnianska 10______________________________________________

Uznesenie č. 238

Miestne zastupiteľstvo mestskej časti Bratislava-Petržalka

s ch v a ľ u j e

zmenu účelu využitia finančných prostriedkov na odstránenie havárie po požiari v ZŠ Turnianska 10 na osadenie 7 okenných blokov.
	
Hlasovanie: prítomných 30, za 30, proti 0, zdržal sa 0.
----------

11.	Návrh na dlhodobý prenájom budovy na Tupolevovej ul. č. 7a v Bratislave pre žiadateľa spoločnosť President FT, s.r.o.___________________________________

Uznesenie č. 239

Miestne zastupiteľstvo mestskej časti Bratislava-Petržalka
	
n e s ch v a ľ u j e

dlhodobý prenájom objektu na Tupolevovej ul. č. 7a, t.j. na 20 rokov pre žiadateľa spoločnosť President FT, s.r.o.

Hlasovanie: prítomných 36, za 31, proti 0, zdržali sa 5.
----------

12.	 Návrh na odpis pohľadávok po Bytovom podniku Petržalka, p.o. a dane z nehnuteľnosti_________________________________________________________

Uznesenie č. 240

Miestne zastupiteľstvo mestskej časti Bratislava-Petržalka

s ch v a ľ u j e

návrh na odpis pohľadávok po BPP, p.o. istinu vo výške 549 274,- Sk, príslušenstvo vo výške 573 790,- Sk a daň z nehnuteľnosti vo výške 2 621 533,65 Sk.

Hlasovanie: prítomných 34, za 32, proti 0, zdržali sa 2.
----------

13.	Priebežná správa o likvidácii Bytového podniku Petržalka, p.o. 

Uznesenie č. 241

Miestne zastupiteľstvo mestskej časti Bratislava-Petržalka
	
b e r i e   n a   v e d o m i e

Priebežnú správu o likvidácii Bytového podniku Petržalka, p.o.

u k l a d á
prednostovi miestneho úradu
predložiť Záverečnú správu o likvidácii Bytového podniku Petržalka, p.o. do 28.2.2009.

Hlasovanie: prítomných 32, za 30, proti 1, zdržal sa 1.
----------

14.	Návrh na schválenie účasti mestskej časti Bratislava-Petržalka na projektoch z fondov EÚ____________________________________________________________

a.	Návrh projektového zámeru – Concerto

Uznesenie č. 242

Miestne zastupiteľstvo mestskej časti Bratislava-Petržalka

s ch v a ľ u j e

zapojenie sa mestskej časti Bratislava-Petržalka do projektu CONCERTO organizovaného Európskou komisiou formou partnertstva

p o v e r u j e

starostu mestskej časti Bratislava-Petržalka
podpísaním prihlášky o zapojení sa do projektu.

Hlasovanie: prítomných 36, za 35, proti 0, zdržal sa 1.
----------

b.	Návrh projektového zámeru riešenia cyklistických trás v mestskej časti Bratislava-Petržalka____________________________________________________

Materiál hlasovaním nezískal dostatočný počet hlasov na schválenie.

Hlasovanie: prítomných 36, za 1, proti 0, zdržalo sa 35.
----------

c.	Návrh projektového zámeru integrovanej stratégie rozvoja mestských oblastí

Uznesenie č. 243

Miestne zastupiteľstvo mestskej časti Bratislava-Petržalka

s ch v a ľ u j e

a)	zapojenie sa mestskej časti Bratislava-Petržalka do projektu integrovanej stratégie rozvoja mestských oblastí
b)	lokalitu Dvory (Kopčany – Čapajevova ul. – ZŠ Prokofievova č. 5 – ZŠ Nobelovo nám. č. 10 – objekt na Tupolevovej ul. č. 7, bývalé divadlo LUDUS) ako mestskú oblasť pre spracovanie podkladov do projektu.
	
Hlasovanie: prítomných 36, za 36, proti 0, zdržal sa 0.
----------

15.	Návrh na pripomienkovanie a schvaľovanie podmienok a  kritérií výberových konaní__________________________________________________________________

Uznesenie č. 244

Miestne zastupiteľstvo mestskej časti Bratislava-Petržalka v súlade so zákonmi č. 552/2003 Z.z. o výkone práce vo verejnom záujme, č. 369/1990 Zb. o obecnom zriadení, č. 377/1990 Zb. o hlavnom meste Slovenskej republiky Bratislave v znení neskorších predpisov a v súlade s Organizačným poriadkom samosprávy mestskej časti Bratislava–Petržalka v znení schválených doplnkov č. 1 – 9

ž i a d a

	starostu mestskej časti Bratislava–Petržalka, aby  podmienky a kritériá výberových konaní na miesta	vedúcich zamestnancov mestskej časti Bratislava–Petržalka predkladal na pripomienkovanie a schvaľovanie Miestnej rade mestskej časti Bratislava–Petržalka.

Hlasovanie: prítomných 36, za 35, proti 0, zdržal sa 1.
----------

16.	Návrh na ustanovenie Redakčnej rady Petržalských novín a Mediálnej rady

Uznesenie č. 245

Miestne zastupiteľstvo mestskej časti Bratislava-Petržalka v súlade so zákonom č. 377/1990 Zb. § 7 ods. 3 a Organizačným poriadkom samosprávy mestskej časti Bratislava-Petržalka v znení schválených doplnkov č. 1 – 9 čl. V. písm. n) a Rokovacím poriadkom miestneho zastupiteľstva mestskej časti Bratislava-Petržalka čl. 2 písm. n)

a)	o d v o l á v a

členov Redakčnej rady Petržalských novín zvolených uznesením Miestneho zastupiteľstva č. 249 zo dňa 19.6.2001

b)	z r i a ď u j e

	Redakčnú radu Petržalských novín ako stály výkonný orgán miestneho zastupiteľstva pre koordináciu mestskej časti ako vydavateľa Petržalských novín a redakcie Petržalských novín ako dodávateľa a súčasne ako stály orgán Petržalských novín

c)	s c h v a ľ u j e

pôsobnosť Redakčnej rady Petržalských novín podľa prílohy č. 1 doplnenej v čl. 2 o nový bod č. 5 v znení: „Rada štvrťročne predkladá miestnemu zastupiteľstvu a Mediálnej rade správu o svojej činnosti“

d)	v o l í
členov Redakčnej rady Petržalských novín v zložení:
Viera Kimerlingová
Juraj Kováč
Juraj Kríž

e)	ž i a d a
starostu mestskej časti
1.	aby menoval jedného zástupcu miestneho úradu do Redakčnej rady Petržalských novín
2.	aby rokoval s Vydavateľstvom M.R.K. agency s.r.o. o úprave Zmluvy zo dňa 18.12.2003 a dodatku zmluvy č. 4 zo dňa 19.2.2007
čl. III. písm. 4. v nasledujúcom znení:
„Na obsahové a koncepčné zameranie jednotlivého vydania novín dohliada Redakčná rada Petržalských novín. Redakčná rada sa schádza spravidla raz za týždeň. Jej pôsobnosť určuje príloha č. 1“
a
čl. IV. písm. 2. v nasledujúcom znení:
„Dlhodobé tematické a koncepčné zameranie novín je prekonzultované v Mediálnej rade, ktorá pôsobí ako poradný a kontrolný orgán miestneho zastupiteľstva a poradný orgán starostu. Pôsobnosť Mediálnej rady určuje Štatút Mediálnej rady podľa prílohy č. 2.“
3.	aby rokoval s Vydavateľstvom M.R.K. agency s.r.o. o vymenovaní zástupcu redakcie do Redakčnej rady Petržalských novín
4.	aby každý návrh zmeny zmluvy, dodatok zmluvy, ukončenie zmluvy alebo novú zmluvu s Vydavateľstvom M.R.K. agency s.r.o. predložil na rokovanie a schválenie miestnemu zastupiteľstvu mestskej časti

f)	z r i a ď u j e

Mediálnu radu ako stály poradný a kontrolný orgán miestneho zastupiteľstva, ktorý definuje a kontroluje strategické, tematické a koncepčné zameranie Petržalských novín, koncepciu mediálnej prezentácie volených orgánov mestskej časti a prezentáciu mestskej časti Bratislava – Petržalka. Mediálna rada plní aj funkciu poradného orgánu starostu.

g)	v o l í

členov Mediálnej rady v zložení:
Stanislav Fiala
Michal Novota
Iveta Plšeková
František Šebej
Ľubica Škorvaneková

h)	s ch v a ľ u j e

Štatút Mediálnej rady podľa prílohy č. 2 s doplnkom:
- čl. 4, doplniť o nový bod 2 v znení: „Prvé rokovanie rady sa uskutoční do 30 dní po nadobudnutí účinnosti Štatútu Mediálnej rady“.

Hlasovanie: prítomných 36, za 36, proti 0, zdržal sa 0.
----------

17.	Návrh na odvolanie neposlanca a voľbu neposlanca komisie Miestneho zastupiteľstva mestskej časti Bratislava-Petržalka_____________________________

Uznesenie č. 246

Miestne zastupiteľstvo mestskej časti Bratislava-Petržalka

a)	o d v o l á v a

člena Komisie životného prostredia a verejného poriadku Miestneho zastupiteľstva mestskej časti Bratislava-Petržalka neposlanca Michala Grešku 

b) v o l í
	
	za člena životného prostredia a verejného poriadku Miestneho zastupiteľstva mestskej časti Bratislava-Petržalka neposlanca Jaroslava Magáta.

Hlasovanie: prítomných 34, za 34, proti 0, zdržal sa 0.
----------

18.	Správa z kontroly správnosti ročnej účtovnej závierky za rok 2007 v Kultúrnych zariadeniach Petržalky, Rovniankova č. 3, Bratislava__________________________

Uznesenie č. 247

Miestne zastupiteľstvo mestskej časti Bratislava-Petržalka

b e r i e   n a   v e d o m i e

Správu z kontroly správnosti ročnej účtovnej závierky za rok 2007 v Kultúrnych zariadeniach Petržalky, Rovniankova č. 3, Bratislava.
	
Hlasovanie: prítomných 31, za 31, proti 0, zdržal sa 0.
----------

19.	Správa z kontroly plnenia opatrení  prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Černyševského č. 8, Bratislava___________________________________________________________

Uznesenie č. 248

Miestne zastupiteľstvo mestskej časti Bratislava-Petržalka
	
b e r i e   n a   v e d o m i e

Správu z kontroly plnenia opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola, Černyševského č. 8, Bratislava.
Hlasovanie: prítomných 30, za 30, proti 0, zdržal sa 0.
----------

20.	 Návrh na priznanie odmeny Ing. Miroslavovi Skovajsovi, miestnemu kontrolórovi mestskej časti Bratislava-Petržalka za II. štvrťrok 2008________________________

Uznesenie č. 249

Miestne zastupiteľstvo mestskej časti Bratislava-Petržalka

s ch v a ľ u j e

podľa § 18c ods. 5 Zákona NR SR č. 369/2004 o obecnom zriadení v znení neskorších predpisov odmenu za II. štvrťrok 2008 Ing. Miroslavovi Skovajsovi, miestnemu kontrolórovi Mestskej časti Bratislava-Petržalka vo výške 15 % z jeho určeného mesačného platu za obdobie, za ktoré sa odmena poskytuje.
	
Hlasovanie: prítomných 32, za 29, proti 1, zdržali sa 2.
----------
21.	 Rôzne

A. Koncepcia budovania cyklotrás v mestskej časti Bratislava-Petržalka

Uznesenie č. 250

Miestne zastupiteľstvo mestskej časti Bratislava-Petržalka

u k l a d á 

prednostovi miestneho úradu
pripraviť aktualizovanú koncepciu budovania cyklotrás v mestskej časti Bratislava-Petržalka v súčinnosti s projektovými zámermi magistrátu Hl. mesta SR Bratislavy, mestskej organizácie STARZ a Bratislavského samosprávneho kraja a s identifikáciou možných zdrojov financovania.
T: 31.12.2008

Hlasovanie: prítomných 29, za 29, proti 0, zdržal sa 0.
----------

B. Riešenie bezpečnosti obyvateľov a ochrany majetku mestskej časti Bratislava-Petržalka v dome na Čapajevovej ul. č. 3_________________________________

Uznesenie č. 251

Miestne zastupiteľstvo mestskej časti Bratislava-Petržalka

u k l a d á 

prednostovi miestneho úradu
predložiť návrh riešenia bezpečnosti obyvateľov a ochrany majetku mestskej časti Bratislava-Petržalka v dome na Čapajevovej ul. č. 3 (najmä prostredníctvom zavedenia strážnej služby a zamrežovania okien na prízemí) spolu s vyčíslením finančných dopadov na rozpočet mestskej časti Bratislava-Petržalka.
		T: 20.10.2008

Hlasovanie: prítomných 29, za 28, proti 0, zdržal sa 1.
----------

C. Voľba kandidáta na člena Rady Miestneho športového klubu ISKRA

Uznesenie č. 252

Miestne zastupiteľstvo mestskej časti Bratislava-Petržalka

v o l í 

Mgr. Mariáňa Dragúňa, CSc. za kandidáta na člena Rady Miestneho športového klubu ISKRA.

Hlasovanie: prítomných 29, za 24, proti 0, zdržali sa 5.
----------

Milan Ftáčnik
starosta